Joelinton

Joelinton Cássio Apolinário de Lira (sündinud 14. augustil 1996 Alianças) on Brasiilia jalgpallur, kes mängib ründajana Inglismaa Premier League'i klubis Newcastle United.

Ta alustas klubikarjääri Brasiilia klubis Sport Recife, mille põhimeeskonnas debüteeris ta 2014. aastal.

2015. aasta juunis liitus ta Saksamaa kõrgliiga klubiga TSG 1899 Hoffenheim. Esimesel hooajal mängis ta Saksamaa kõrgliigas vaid 18. detsembril mängus FC Schalke 04 vastu. Aastatel 2016–2018 mängis ta laenul Austria kõrgliiga klubis Viini Rapid. Seejärel naasis ta Hoffenheimi ning lõi hooajal 2018–19 Saksamaa kõrgliigas seitse väravat.

2019. aasta juulis siirdus ta Newcastle Unitedi, kellega sõlmis ta nelja-aastase lepingu. Üleminekusumma oli 40 miljonit naelsterlingit, millega oli ta Newcastle Unitedi ajaloo suurim ost. Inglismaa kõrgliigas lõi Joelinton esimese värava mängus Tottenham Hotspuri vastu.

2012. aastal mängis Joelinton neljal korral Brasiilia kuni 17-aastaste koondises ja lõi kaks väravat.

Saavutused 
Sport Recife
Campeonato Pernambucano: 2014
Copa do Nordeste: 2014

Viited

Välislingid 

Brasiilia jalgpallurid
Sport Club do Recife mängijad
TSG 1899 Hoffenheimi jalgpallurid
Newcastle United FC mängijad
Bundesliga mängijad
Premier League'i mängijad
Sündinud 1996